b'\n_START_ARTICLE_\nCastelul Corvinilor\n_START_SECTION_\nIstoric\n_START_PARAGRAPH_\nCastelul a fost ridicat \xc3\xaen secolul al XV-lea de Iancu de Hunedoara pe locul unei vechi \xc3\xaent\xc4\x83rituri, pe o st\xc3\xa2nc\xc4\x83 la picioarele c\xc4\x83reia curge p\xc3\xa2r\xc3\xa2ul Zla\xc8\x99ti. Este o construc\xc8\x9bie impun\xc4\x83toare, prev\xc4\x83zut\xc4\x83 cu turnuri, bastioane \xc8\x99i un donjon. Castelul a fost restaurat \xc8\x99i transformat \xc3\xaen _NEWLINE_Cetatea a fost una dintre cele mai mari \xc8\x99i vestite propriet\xc4\x83\xc8\x9bi ale lui Iancu de Hunedoara. Construc\xc8\x9bia a cunoscut \xc3\xaen timpul acestuia \xc3\xaensemnate transform\xc4\x83ri, servind at\xc3\xa2t drept punct strategic \xc3\xaent\xc4\x83rit, c\xc3\xa2t \xc8\x99i drept re\xc8\x99edin\xc8\x9b\xc4\x83 feudal\xc4\x83. Cu trecerea anilor, diver\xc8\x99ii st\xc4\x83p\xc3\xa2ni ai castelului i-au modificat \xc3\xaenf\xc4\x83\xc8\x9bi\xc8\x99area, \xc3\xaembog\xc4\x83\xc8\x9bindu-l cu turnuri, s\xc4\x83li \xc8\x99i camere de onoare. Galeria \xc8\x99i donjonul . Ultimul turn de ap\xc4\x83rare (turnul "Ne boisa" = Nu te teme), r\xc4\x83mase neschimbate de pe timpul lui Ioan de Hunedoara, precum \xc8\x99i Turnul Capistrano (dup\xc4\x83 numele lui Ioan de Capistrano, un vestit c\xc4\x83lug\xc4\x83r franciscan) reprezint\xc4\x83 c\xc3\xa2teva dintre cele mai semnificative p\xc4\x83r\xc8\x9bi ale construc\xc8\x9biei. Mai pot fi amintite Sala Cavalerilor (o mare \xc3\xaenc\xc4\x83pere de recep\xc8\x9bii), Turnul buzduganelor, Bastionul alb care servea drept depozit de bucate \xc8\x99i Sala Dietei, av\xc3\xa2nd medalioane pictate pe pere\xc8\x9bi (printre ele se g\xc4\x83sesc \xc8\x99i portretele domnilor Matei Basarab din \xc8\x9aara Rom\xc3\xa2neasc\xc4\x83 \xc8\x99i Vasile Lupu din Moldova). \xc3\x8en aripa castelului numit\xc4\x83 Matia se mai deslu\xc8\x99e\xc8\x99te destul de vag, o pictur\xc4\x83 referitoare la legenda cu corbul de la care se zice c\xc4\x83 \xc3\xae\xc8\x99i trag numele urma\xc8\x99ii lui Ioan de Hunedoara (Corvini). _NEWLINE_\xc3\x8en curtea castelului, al\xc4\x83turi de capela zidit\xc4\x83 tot \xc3\xaen timpul lui Ioan de Hunedoara, se afl\xc4\x83 o f\xc3\xa2nt\xc3\xa2n\xc4\x83 ad\xc3\xa2nc\xc4\x83 de 30 de metri. Conform legendelor, aceast\xc4\x83 f\xc3\xa2nt\xc3\xa2n\xc4\x83 ar fi fost s\xc4\x83pat\xc4\x83 de trei prizonieri turci, c\xc4\x83rora li s-a promis libertatea dac\xc4\x83 vor ajunge la stratul de ap\xc4\x83. Dar dup\xc4\x83 15 ani de trud\xc4\x83, c\xc3\xa2nd au terminat f\xc3\xa2nt\xc3\xa2na, st\xc4\x83p\xc3\xa2nii nu s-au \xc8\x9binut de cuv\xc3\xa2nt. Se spunea c\xc4\x83 inscrip\xc8\x9bia de pe zidul f\xc3\xa2nt\xc3\xa2nii inseamn\xc4\x83 \xe2\x80\x9eAp\xc4\x83 ai, inima n-ai\xe2\x80\x9d. \xc3\x8en realitate, con\xc8\x9binutul descifrat de speciali\xc8\x99ti este Cel care a scris aceast\xc4\x83 inscrip\xc8\x9bie este Hasan, care tr\xc4\x83ie\xc8\x99te ca rob la ghiauri, \xc3\xaen cetatea de l\xc3\xa2ng\xc4\x83 biseric\xc4\x83.\n_START_SECTION_\nLocalizare\n_START_PARAGRAPH_\nAccesul la Castelul Corvinilor se poate realiza pe DN7 (E15) p\xc3\xa2n\xc4\x83 \xc3\xaen dreptul localit\xc4\x83\xc8\x9bii S\xc3\xa2ntuhalm, dinspre est sau vest, iar de acolo urm\xc3\xa2nd DJ 687 p\xc3\xa2n\xc4\x83 \xc3\xaen ora\xc8\x99ul Hunedoara. Intrarea se face dinspre localitatea S\xc3\xa2ntuhalm urm\xc3\xa2nd bulevardele Traian, Republicii \xc8\x99i Libert\xc4\x83\xc8\x9bii. Vezi harta:_NEWLINE_Geografic monumentul este situat \xc3\xaen centrul jude\xc8\x9bului Hunedoara, \xc3\xaen partea sud-vestic\xc4\x83 a Municipiului Hunedoara, pe ultimele ramifica\xc8\x9bii estice ale mun\xc8\x9bilor Poiana Rusc\xc4\x83.\n_START_SECTION_\n\xc3\x8en prezent\n_START_PARAGRAPH_\n\xc3\x8en anul 2014, castelul a fost vizitat de peste 230.000 de turi\xc8\x99ti. \xc3\x8en 2015, Castelul Corvinilor a avut 287.000 de vizitatori, \xc3\xaen 2016 a fost vizitat de 300.193 turi\xc8\x99ti. \xc3\x8en 2017, monumentul istoric din Hunedoara a primit vizita a 69.000 de oameni. \xc3\x8en 2018, Castelul Corvinilor a \xc3\xaenregistrat peste 351.000 de turi\xc8\x99ti.'